สวัสดีเพื่อนๆชาววงใน ในวันที่ 10 ก.พ. 55 นะครับ วันนี้นายลักกี้จะรีวิวร้านอาหารแถวๆเยาวราชนะครับ โดยจะรีวิว 2 ร้านด้วยกัน เป้นทั้งร้านของคาวและของหวาน
และร้านแรกที่ผมจะมารีวิวในวันนี้คือ

ร้าน นายอั๊ง บะหมี่เกี๊ยวกุ้ง ครับ ^o^

ที่ตั้ง : ริมถนนเยาวราช ตรงข้ามกับซอยผดุงด้าว
การเดินทาง : รถเมล์ทุกสายที่เขียนว่าเยาวราช ลงถนนเยาวราช เดินมาตามทางเรื่อยๆ ร้านจะอยู่เยื้องๆกับซอยผดุงด้าว

ร้าน นายอั๊ง บะหมี่เกี๊ยวกุ้ง นี้จะเป็นร้านที่เน้นขายเฉพาะบะหมี่นะครับ โดยทางร้านจะเป็นลักษณะของแผงลอยจะเปิดเฉพาะในเวลาค่ำๆเท่านั้น
ร้านนี้ถือได้ว่าเป็นร้านที่มีคนซื้อกินกันเยอะร้านหนึ่งเลยทีเดียว เพราะร้านนี้ขึ้นชื่อในเรื่องของเกี๊ยวกุ้งแสนอร่อยนั่นเอง
ที่นั่งของร้านจะเป็นในแบบลักษณะนั่งกินที่โต๊ะริมถนนนะครับ ดีที่โซนที่ร้านเปิดนั้นคนไม่พลุกพล่าน ทำให้นั่งได้สบาย ดูวิวข้างทางได้เรื่อยๆครับ

เมนูอาหารของทางร้านก็จะเน้นไปที่บะหมี่นะครับ มีเครื่องเป็นหมูย่าง หมูสับและเกี๊ยวกุ้ง สามารถสั่งทางร้านได้เลยครับ
ราคาต่อชามนั้นก็จะอยู่ที่ 40-50 บาท ครับ ( ใส่เครื่องเยอะราคาเยอะขึ้นครับ )

สำหรับวันนี้ผมสั่ง บะหมี่เกี๊ยวน้ำกุ้ง ของขึ้นชื่อของทางร้านมาลองชิมครับ
รสชาติออกจะเหมือนๆสไตร์จีน ที่เคยกินเมื่อก่อน คือน้ำซุปจะไม่เข้มและไม่หวานมาก เติมน้ำปลาลงไปนิดๆ รสชาติถึงจะพอดี
ในส่วนของตัวเส้นนั้นอร่อยดีครับ เส้นเรียว เหนียวนุ่มทานง่ายมาก หมูย่างก็ธรรมดา และที่เด็ดของร้านก็คือเกี๊ยวกุ้งครับ ทางร้านจะใช้กุ้งตัวใหญ่สับและทำเป็นเกี๊ยวได้รสกุ้งเต็มๆเลย

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = อร่อยดีครับ ไว้วันหลังผ่านก็จะแวะไปกินอีก ^^
บรรยากาศ : 2.5 = ร้านอยู่ข้างทาง มีคนเดินผ่านไปมาเรื่อยๆ อาจจะไม่ได้รับความสะดวกสบายมากนัก
บริการ : 3 = บริการได้ตามมาตรฐาน
ราคา : 3.5 = ราคาถือว่ากลางๆ สำหรับร้านบะหมี่ในละแวกนั้นนะครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 10 / 02 / 55

มาดูรูปกันดีกว่าครับ